Adyen ผู้พัฒนาระบบชำระเงิน 2 ล้านล้าน ที่แย่ง eBay ไปจาก PayPal
PayPal ถือเป็นแพลตฟอร์มชำระเงินที่ใหญ่สุดในโลก ที่ทำระบบชำระเงินให้กับ eBay มาอย่างยาวนาน  มาวันนี้ สัญญาของทั้งสองบริษัทก็ได้สิ้นสุดลง  และที่น่าสนใจก็คือ eBay ได้หันไปหาผู้พัฒนา ระบบรับชำระเงินรายใหม่ ที่ชื่อว่า Adyen 
24 ก.พ. 2564

Adyen ผู้พัฒนาระบบชำระเงิน 2 ล้านล้าน ที่แย่ง eBay ไปจาก PayPal /โดย ลงทุนแมน
PayPal ถือเป็นแพลตฟอร์มชำระเงินที่ใหญ่สุดในโลก
ที่ทำระบบชำระเงินให้กับ eBay มาอย่างยาวนาน
มาวันนี้ สัญญาของทั้งสองบริษัทก็ได้สิ้นสุดลง 
และที่น่าสนใจก็คือ eBay ได้หันไปหาผู้พัฒนา
ระบบรับชำระเงินรายใหม่ ที่ชื่อว่า Adyen
Adyen เป็นหนึ่งในบริษัทที่ทำธุรกิจพัฒนาระบบรับชำระเงินคล้ายกับ PayPal
ที่นักลงทุนหลายคนกำลังให้ความสนใจ และมีมูลค่าเพิ่มขึ้นแบบก้าวกระโดด
กระโดดในระดับที่มีมูลค่าเพิ่มขึ้นเป็น 9 เท่า 
เมื่อเทียบกับมูลค่าตอน IPO เมื่อ 2 ปีก่อน
ทำให้ปัจจุบัน Adyen มีมูลค่าบริษัท 2.4 ล้านล้านบาท
แล้ว eBay เห็นอะไรใน Adyen?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
Adyen ถูกก่อตั้งขึ้นโดย Pieter van der Does และ Arnout Schuijff 
ที่ประเทศเนเธอร์แลนด์ในปี 2006 หรือราว 15 ปีก่อน
บริษัทแห่งนี้ทำธุรกิจพัฒนาแพลตฟอร์มการชำระเงิน
โดยจุดแข็งของ Adyen ก็คือ การออกแบบระบบสถาปัตยกรรมหลังบ้านให้แบบครบวงจร
ซึ่งสามารถเชื่อมต่อโดยตรงได้กับทั้งบัตรเครดิต Visa และ Mastercard 
รวมถึงวิธีการชำระเงินออนไลน์มากกว่า 200 รูปแบบตามแต่ละท้องถิ่น
และครอบคลุมมากกว่า 150 สกุลเงิน
ปัจจุบัน Adyen เป็นผู้พัฒนาระบบรับชำระเงินให้กับลูกค้ารายใหญ่ 
เช่น Facebook, Uber, Spotify, Microsoft และล่าสุดก็คือ eBay
ทีนี้ เรามาดูกันว่า Adyen มีผลประกอบการเป็นอย่างไร?
ปี 2018 รายได้ 59,880 ล้านบาท กำไร 4,752 ล้านบาท
ปี 2019 รายได้ 96,363 ล้านบาท กำไร 7,396 ล้านบาท
ปี 2020 รายได้ 132,000  ล้านบาท กำไร 9,452 ล้านบาท
รายได้เติบโตเฉลี่ย 48%
กำไรเติบโตเฉลี่ย 41%
หลังจากเห็นภาพรวมการเติบโตของบริษัท Adyen แล้ว
ทีนี้เรามาดูกันว่า ทำไม eBay ถึงไม่ต่อสัญญากับ PayPal 
แลัวหันมาเป็นพันธมิตรกับ Adyen?
หากเรายังจำกันได้ ที่ผ่านมา เวลาเราจะซื้อขายของบน eBay 
เราจำเป็นที่จะต้องมีบัญชีของ PayPal เสียก่อน เพื่อทำธุรกรรมบนระบบ
เรื่องดังกล่าวเหมือนจะเป็นเรื่องดี เพราะ eBay มีผู้คอยทำระบบตัวเลือกการจ่ายเงิน 
รวมถึงระบบตรวจสอบบัตรเครดิตให้
อย่างไรก็ตาม การที่ eBay ผูกระบบชำระเงินไว้กับ PayPal แทบจะทั้งหมด
มันก็ได้ทำให้ผู้ใช้งานจากหลายประเทศไม่สะดวกสบายมากนัก
เช่น ในประเทศไทยสมัยก่อน ที่กว่าเราจะสั่งของจาก eBay ได้สำเร็จแต่ละชิ้น จะมีขั้นตอนค่อนข้างมาก
อีกทั้ง PayPal ก็ยังไม่ได้เป็นที่ใช้งานกันแพร่หลายมากนักในไทย
เรื่องดังกล่าวก็ได้ทำให้ผู้เล่นอีคอมเมิร์ซรายอื่น 
ที่สามารถออกแบบบริการที่ยืดหยุ่น และมีทางเลือกกับผู้ใช้งานมากกว่าอย่าง 
 และ Alibaba
สามารถเข้าถึงกลุ่มผู้ใช้งานได้อย่างรวดเร็ว จนทุกวันนี้แซงหน้า eBay ไปแบบไม่เห็นฝุ่น
นั่นจึงทำให้ eBay เลือกที่จะพัฒนาระบบรับชำระเงิน และระบบตรวจสอบบัตรเครดิตเองทั้งหมด
ทั้งหมดนี้ก็เพื่อให้ผู้ใช้งานสามารถชำระเงินได้ทันที จบ ครบ บนแพลตฟอร์มของตัวเอง
บริษัทได้ลดบทบาทกับ PayPal ให้เป็นเพียงตัวเลือกในการชำระเงิน
ในขณะที่ระบบใหม่ที่ว่านี้ ก็จะหันมาร่วมมือกันพัฒนากับ Adyen
และบริษัทก็ยังระบุว่าระบบดังกล่าว นอกจากจะทำให้
ผู้ใช้งานบนระบบมีตัวเลือกในการชำระเงินมากขึ้นแล้ว
ผู้ขายก็จะมีต้นทุนค่าธรรมเนียมในการขายที่ต่ำลง
ซึ่งการเข้ามาของ Adyen ไม่เพียงแต่จะมาเคาะประตู
บอก PayPal ว่าเรากำลังแข่งกับคุณอยู่
แต่ Adyen ยังเข้ามาทำให้วงการระบบชำระเงินเปลี่ยนไปอีกด้วย
อย่างที่ได้บอกไปว่า Adyen มีความสามารถในการรองรับระบบการชำระเงินของแต่ละท้องถิ่น 
ครอบคลุมมากกว่า 150 สกุลเงิน และวิธีการชำระเงินที่มากกว่า 200 วิธี 
นั่นจึงทำให้บริการของ Adyen เข้าถึงกลุ่มผู้ใช้งานอย่างกว้างขวาง
แม้แต่ Mobile Banking ในประเทศไทยก็รองรับ
นอกจากจะโดดเด่นในเรื่องความหลากหลายแล้ว
Adyen ก็ยังรวบรวมข้อมูลการชำระเงิน เพื่อเสนอข้อมูลเชิงลึกของผู้บริโภคแก่ผู้ขาย
รวมถึงมีระบบการจัดการความเสี่ยงในตัว นั่นหมายความว่าบริษัทที่ใช้บริการของ Adyen 
จะไม่ต้องจ้างบริษัทอื่นๆ เพื่อมาบริหารความเสี่ยง ที่จะเกิดขึ้นในระบบรับชำระเงิน
ถึงแม้จะดูว่าช้าไปหน่อยสำหรับ eBay 
ที่ได้ตัดสินใจทำระบบรับชำระเงินใหม่ในปีนี้
แต่ก็น่าติดตามเหมือนกันว่าเมื่อระบบของ eBay เข้ารูปเข้ารอย
บริษัทแห่งนี้จะกลับมาแย่งส่วนแบ่งในธุรกิจอีคอมเมิร์ซ ได้มากน้อยขนาดไหน
อีกเรื่องที่น่าสนใจไม่แพ้กันก็คือ การเติบโตของ Adyen
ที่ได้สะท้อนให้เห็นว่าธุรกิจฟินเทคประเภทนี้กำลังโตระเบิด
ณ ตอนนี้ Adyen มีมูลค่าเพิ่มขึ้นเป็น 9 เท่า 
เมื่อเทียบกับราคา IPO จนบริษัทมีมูลค่าระดับ 2.4 ล้านล้านบาท 
ก็มาติดตามกันต่อไปว่า จากตรงนี้ Adyen จะเติบโตไปได้อีกขนาดไหน..
----------------------
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-
-
-
-
-
-